എൻ.കെ.ശശിധരൻ

ഒരു ജനപ്രിയ നോവലിസ്റ്റും ആദ്യകാല സിനിമാ പ്രവർത്തകനുമായിരുന്നു എൻ കെ ശശിധരൻ. 50 ലധികം നോവലുകൾ രചിച്ച് ശശിധരൻ തൊണ്ണൂറുകളിലാണ് സാഹിത്യ രചനയിലേയ്ക്ക് പ്രവേശിക്കുന്നത്. 1990-ൽ മനോരാജ്യം വാരികയിൽ രൗദ്രം എന്ന നോവൽ പ്രസിദ്ധീകരിച്ചതോടെ എൻ.കെ.ശശിധരൻ ജനകീയ സാഹിത്യരംഗത്ത് ശ്രദ്ധേയനായി. തുടർന്ന് ഞാൻ ഹിരണ്യൻ, കർഫ്യൂ എന്നീ നോവലുകളും മനോരാജ്യം വാരികയിൽക്കൂടി പ്രസിദ്ധീകരിച്ചു. ക്രൈം – ത്രില്ലർ, രാഷ്‌ട്രീയ നോവലുകളായിരുന്നു അദ്ദേഹത്തിന്റെ മേഖല. പഴയകാല ജനപ്രിയ പ്രസിദ്ധീകരണങ്ങളായ മംഗളം, മനോരമ തുടങ്ങിയ ആഴ്ച്ചപ്പതിപ്പുകളിലൂടെ അദ്ദേഹം വായനക്കാരുടെ അദ്ദേഹത്തിന്റെ നോവലുകൾ ജനമനസുകളിൽ ഇടം പിടിച്ചു. 92-93 കാലഘട്ടത്തിൽ മനോരാജ്യം ആഴ്ച്ചപ്പതിപ്പിൽ സബ് എഡിറ്ററായി പ്രവർത്തിച്ചിട്ടുണ്ട്. അദ്ദേഹത്തിന്റെ കർഫ്യൂ എന്ന കൃതി ചലച്ചിത്രമായിട്ടുണ്ട്. ടെലിവിഷൻ സീരിയൽ രംഗത്തും സജീവമായിരുന്നു. 2020 ൽ പ്രസിദ്ധീകരിച്ച അഗ്നിമുഖമാണ് അദ്ദേഹം എഴുതിയ അവസാനത്തെ നോവൽ.

 ആദ്യകാലം 
കൊടുങ്ങല്ലൂരിൽ എൻ.കെ സരോജിനി അമ്മയുടെയും ടി.ജി നാരായണപ്പണിക്കരുടെയും മകനായി 1955 നവംബർ ഇരുപത്തിയഞ്ചിന് ജനിച്ചു. ശാസ്തമംഗലം ആർകെഡി എൻ.എസ്.എസ്. ഹൈസ്കൂളിൽ പ്രാഥമിക വിദ്യാഭ്യാസം നിർവ്വഹിച്ച അദ്ദേഹം ഒറ്റപ്പാലം എൻ.എസ്.എസ്. കോളേജിൽ നിന്ന് ബിരുദവും കാലിക്കറ്റ് സർവകലാശാലയ്ക്ക് കീഴിൽ എംഎ മലയാള സാഹിത്യത്തിൽ ബിരുദാനന്തര ബിരുദവും നേടി . റേഡിയോ നാടക രചയിതാവ് എന്ന നിലയിൽ,  തൃശൂർ, കോഴിക്കോട് ആകാശവാണി നിലയങ്ങളിലൂടെ അദ്ദേഹം തൻ്റെ ഔദ്യോഗിക ജീവിതം ആരംഭിച്ചു. മലയാള സിനിമയിൽ ഏകദേശം പതിനാല് വർഷക്കാലം സഹസംവിധായകനായി അദ്ദേഹം പ്രവർത്തിച്ചിട്ടുണ്ട്. രാജപരമ്പര, അഗ്നിശലഭങ്ങൾ, ചുവന്ന അങ്കി തുടങ്ങിയ സിനിമകളുടെ തിരക്കഥയും സംഭാഷണവും ശശിധരന്റേതായിരുന്നു. നിരവധി റേർിയോ നാടകങ്ങളും എഴുതിയിട്ടുണ്ട്.

 മരണം 
2023 നവംബർ 23 ന് ഹൃദയാഘാതത്തെത്തുടർന്ന് ശശിധരൻ അന്തരിച്ചു. മരണസമയത്ത് അദ്ദേഹത്തിന് 69 വയസായിരുന്നു. അവസാനകാലത്ത് ആലുവയിലെ ചൊവ്വരയിലായിരുന്നു താമസം.

 പ്രധാന കൃതികൾ 

 അങ്കം,
 രാത്രിയുടെ കണ്ണ്,
 ദി കിങ്
 ദ വാർ
 ദ ഗ്യാംഗ്
 ഇത്‌ അനന്തപുരി,
 കറുത്ത രാജാക്കന്മാർ,
 ചിലന്തി,
 ബാറ്റിൽ ഫീൽഡ്
 ആസുരം,
 ഡെസ്റ്റിനേഷൻ
 റാക്കറ്റ്സ്,
 കില്ലേഴ്സ്,
 ചെങ്കൽചൂള
 യുദ്ധകാണ്ഡം
 അതീന്ദ്രിയം,
 ഞാൻ ആദിത്യൻ
 ഞാൻ ഹിരണ്യൻ
 എക്സ്പ്ലോഡ്
 ഡെർട്ടി ഡസൻ
 ലിക്കർ മാഫിയ (ബാറ്റൺ ബോസുമായി ചേർന്ന് എഴുതി)
 ഞാൻ സൂര്യപുത്രൻ
 അഗ്നിമുഖം
 രൗദ്രം
 മർമ്മരങ്ങൾ
 കോക്കസ്
 പകിട
 മന്ത്രകോടി
 നിഗൂഢം
 രക്തം
 നെയ്വിളക്ക് (വാല്മീകി രാമായണവും കമ്പരാമായണവും അവലംബിച്ച് 2002ൽ എഴുതിയ നോവൽ)
 കാശ്മീർ കാശ്മീർ
 ക്രൈം സിറ്റി
 ശത്രു സംഹാരം
 സിംഹാസനം
 വന്യം
 പൊയ്ത്ത്
 കർഫ്യൂ
 കൽഹാരപുഷ്പങ്ങൾ
 കണ്ണൂർ
 മരണമുദ്ര
 വരൂ ശ്രീനിലയത്തിലേയ്ക്ക് പോകാം
 രാഗം മോഹനം
 കൌണ്ട് ഡ്രാക്കുള
 ഇൻവെസ്റ്റിഗേഷൻ
 ഫ്ലാഗ്
 ആദ്യത്തെ കണ്മണി
 ദേവലോകത്തൊരു പൈങ്കിളിക്കഥ
 ദ്യൂതം
 റെഡ് അലർട്ട്
 രാഗം മോഹനം
 ഇനി രുദ്രപർവ്വം
 അസുരവൃത്താന്തം
 കിംഗ്
 ഡസ്റ്റിനേഷൻ
 വാണിഭം

 റേഡിയോ നാടകങ്ങൾ 

- ഇനി മരണം തരൂ (1981)

- അത്യുന്നതങ്ങളിൽ (1981)

- ഇവിടെ കുറേ മനുഷ്യർ (1981)

- വാൾമുനയിൽ ഒരു പ്രേമഗീതം (1988)

- കഥ ഇതുവരെ

- എല്ലാരും പോകുന്നിടം

- ഇനിയും എത്രയോ ദൂരം

- പടുതിരികൾ

- കദനകാണ്ഡം

- പുറത്തേക്കുള്ള വഴി

 ചലച്ചിത്രരംഗം 
വർഷംചലച്ചിത്രംCredited asകുറിപ്പുകൾനടൻസഹസംവിധാനംഅസിസ്റ്റന്റ് ക്യാമറാമാൻതിരക്കഥകഥസംഭാഷണം1977രാജപരമ്പരസംവിധാനം: ഡോ. ബാലകൃഷ്ണൻ1977മനസൊരു മയിൽസംവിധാനം: പി. ചന്ദ്രകുമാർ1977ചുവന്ന അങ്കിസംവിധാനം: പി. ചന്ദ്രകുമാർ1978ജലതരംഗംസംവിധാനം: പി. ചന്ദ്രകുമാർ1979ഇവൾ ഒരു നാടോടിസംവിധാനം : പി. ഗോപികുമാർ1979രക്തമില്ലാത്ത മനുഷ്യൻസംവിധാനം : ജേസി1979കണ്ണുകൾസംവിധാനം : പി. ഗോപികുമാർ1979ഏഴുനിറങ്ങൾസംവിധാനം : ജേസി1979തുറമുഖംസംവിധാനം : ജേസി1980ദൂരം അരികെസംവിധാനം : ജേസി1980പവിഴമുത്ത്സംവിധാനം : ജേസി1980പുഴസംവിധാനം : ജേസി1980ആഗമനംസംവിധാനം : ജേസി1980അകലങ്ങളിൽ അഭയംസംവിധാനം : ജേസി1981തേനും വയമ്പുംസംവിധാനം: അശോക് കുമാർ1986രാക്കുയിലിൻ രാഗസദസ്സിൽസംവിധാനം: പ്രിയദർശൻ1984കിളിക്കൊഞ്ചൽസംവിധാനം: അശോക് കുമാർ1984അന്തിച്ചുവപ്പ്സംവിധാനം: കുര്യൻ വർണ്ണശാല1991ചക്രവർത്തിസംവിധാനം: എ ശ്രീകുമാർ1993അഗ്നിശലഭങ്ങൾസംവിധാനം: പി. ചന്ദ്രകുമാർ

 അവലംബം 

വർഗ്ഗം:എഴുത്തുകാർ